Skape gesteel; talle in die veld geslagFoto: Verskaf Kapt. Olebogeng Tawana, polisiewoordvoerder, het gesê die verdagtes se spoor is tot 10 km van die Vleismark gevolg waar ingewande van 34 skape in die veld naby die N12 gevind is. “Dit blyk die verdagtes het 34 van die skape geslag en die ingewande in die veld gelaat voordat hulle met die karkasse en velle gevlug het.” Tawana het gesê 21 skape is Vrydagoggend gevind waar hulle naby die plaas Eureka in die veld rondgedwaal het. “Ons volg alle leidrade op om die verdagtes vas te trek.” Enigiemand met inligting word versoek om ao. Bean by Kimberley se veediefstaleenheid by 082 454 6374 of 10111 of die Stop Misdaadnommer 08600 10111 te bel. “Inligting sal vertroulik gehanteer word,” het Tawana gesê.